སྐབས་འདི་ཙམ་ནས་བཟུང་།རྒྱལ་དབང་བཅུ་གསུམ་པ་ཐུབ་བསྟན་རྒྱ་མཚོ་མཆོག་གཞན་ཡུལ་དུ་ཐེངས་གཉིས་ཙམ་ལ་བཙན་བྱོལ་དུ་ཕེབས་པ་སོགས་ལ་བརྟེན་ནས།གངས་རིའི་ཕྱི་རོལ་གྱི་འཇིག་རྟེན་ཆེན་པོའི་འགྱུར་ལྡོག་དང་དཔལ་ཡོན་གྱི་ལྟད་མོ་སྤྱན་གྱི་གཟིགས་མོར་སྨིན་པས།ཁོང་གི་ཐུགས་དགོངས་ལ་ཡང་རང་རེའི་གངས་ཅན་གྱི་ལྗོངས་འདིར་ཡང་དུས་ཀྱི་འཁོར་ཕྱོགས་དང་མཐུན་པའི་བཅོས་བསྒྱུར་གང་འཚམས་མ་བྱས་ཚེ།མུ་མཐུད་དུ་གཞན་གྱི་རྗེས་སུ་ལུས་རྒྱུ་ཡིན་པར་མ་ཟད་འཛམ་གླིང་གི་སྟོབས་ལྡན་རྒྱལ་ཁབ་གཞན་དག་གིས་ཁྱུར་མེད་དུ་གཏོང་རྒྱུའི་ཉེན་ཁ་ཡང་ཡོད་པར་དགོངས་ཏེ།བོད་ཀྱི་ཆོས་སྲིད་གཉིས་ཆ་ལ་ལུགས་སྒྱུར་གྱི་མཛད་འཕྲིན་སྐྱོང་བའི་དབུ་ཚུགས་པ་རེད།